Document ID: 32001R0718

Ir-Regolament tal-Kummissjoni (KE) Nru 718/2001
ta’ l-10 ta’ April 2001
li jadatta r-Regolament tal-Kunsill (KE) Nru 2200/96 dwar il-kodiċijiet tan-Nomenklatura Magħquda għall-ġewż ta’ l-areka (jew betel) u kola
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolamenti tal-Kunsill (KEE) Nru 234/79 tal-5 ta’ Frar 1979 dwar il-proċedura biex tiġi aġġustata n-nomenklatura tat-Tariffa Doganali użata għall-prodotti ta’ l-agrikoltura [1], kif l-aħħar emendata mir-Regolament (KE) Nru 3290/94 [2], u partikolarment l-Artikolu 2(1) tiegħu,
Billi:
(1) Ir-Regolament tal-Kummissjoni (KE) Nru 2388/2000 tat-13 ta’ Ottubru 2000 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffi u statistika u dwar it-Tariffa Doganali Komuni [3] jemenda n-Nomenklatura Magħquda, partikolarment rigward il-ġewż tal-areka (jew betel) u tal-kola.
(2) It-tabella fl-Artikolu 1(2) tar-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fil-frott u l-ħaxix ta’ l-ikel [4], kif l-aħħar emendat bir-Regolament (KE) Nru 2826/1999 [5], għalhekk għandu jiġi adattat.
(3) Il-miżuri pprovduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija tal-Frott u l-Ħaxix ta’ l-Ikel,
ADOTTAT DAN IR-REGOLAMENT:
L- Artikolu 1
Fit-tabella fl-Artikolu 1(2) tar-Regolament (KE) Nru 2200/96,
"ex0802 | Ġewż ieħor, frisk jew imnixxef, imqaxxar jew le, esklużi l-ġewż ta’ l-areka (jew betel) u tal-kola tas-subintestatura 08029030" |
tiġi sostwita b’:
"ex0802 | Ġewż ieħor, frisk jew imnixxef, imqaxxar jew le, esklużi l-ġewż ta’ l-areka (jew betel) u tal-kola tas-subintestatura 08029020." |
L- Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-10 ta’ April 2001.

Labels: 3
17